Nebrèsca Nebraska 2010 nebrascani El stato dei despanociàdori El Nebrasca dal 1 de marso 1867, el costituise el 37° Stato dei Stati Unii de Amèrica; el xe el 38° Stato pì popołoxo e el 16° pì estexo dei USA. El deve el so nome a na paroła in łéngua chiwere che ła significa "aqua calma" e ła se riferise al corso del fiume Platte, che traversa tuto ło Stato prima de confluire inte el Missouri. El soranome del Stato el xe , o sia ło Stato dei despanociàdori . El se cata inte ła parte sentro-setentrional dei Stati Unii, in mexo a łe Pianure Grande. El teritorio el se estende da na altitudine minima de 256 m a na altitudine masima de 1653 m. El confina co ben siè Stati, procedendo da nord in senso orario: Dakota del Sud, Iowa, Missouri, Kansas, Cołorado e Wyoming. El teritorio del Stato el gera prevałentemente arido, specie inte ła parte osidentałe, fin quando a non se xe praticà na masicia e sientifega trasformasion agricoła che ła ga fato sì che el Nebraska el sia inquò considerà uno dei primi stati agricołi dei Stati Unii. Ła cavedal ła xe Łiṅcen; ła piasé granda sità de ł'Oregon ła xe Omaha, che inte el 2010 ła gaveva sira 409 000 abitanti. El Stato el xe rapresentà a ła Camera dei Rapresentanti da tre deputai. Ła pena de morte ła vien exeguia tramite ła carega ełètrega.